Deg tfelwit-a , i deg nexdem tasleḍt n unamek n tenfaliyin tukrifin i dnejmeɛ seg tsastant n wannar i nexdem deg tɣiwant n Saḥariǧ , nufa-d akken amawal n tutlayt taqbaylit d amesbaɣur n yinumak , yal tanfalit teskanay-d udem icebḥen deg tutlayt , yal tanfalit teskanay-d ayen i d-yeslal umdan deg tudert-is n yal-as, yal tanfalit yemmal-d neɣ tesɛa assaɣ d wayen tettidir tmetti taqbaylit .